Mundtlig præsentation i samfundsfag

I en mundtlig præsentation skal du besvare 3 spørgsmål på ca. 10 minutter. Du skal besvare et redegørelses-, et undersøgelses og et diskussionsspørgsmål. Dvs. du har ca. 3 min til at besvare hvert af disse tre spørgsmål.

Herunder finder du kriterier, der skal hjælpe dig til at lave gode mundtlige præsentationer. For hvert af de tre spørgsmål skal du være opmærksom på at opfylde nedenstående kriterier.

|  |  |  |
| --- | --- | --- |
| **Kriterier for mundtlige præsentationer i samfundsfag** | | |
| **Indledning:**  (Ca. 5-10 sætninger) |  | Du skal starte med at præsentere opgaveformuleringen. Heri skal inddrages en udfoldelse af opgaveformuleringens centrale begreb, dvs. at du skal forklare hvad det centrale i opgaveformuleringen handler om. Desuden skal du kort forklare strukturen for din besvarelse.   * *I denne opgave vil jeg…* * *Det centrale i denne opgave er altså…, hvilket vil sige…* * *Først vil jeg…, dernæst vil jeg…* |
| **Besvarelsen:**  (Ca. 3 min) |  | Dette er hoveddelen af din besvarelse. Her er det vigtigt at du har fokus på opgaveformuleringen.  I hoveddelen af besvarelse skal du være opmærksom på nedenstående. |
| **Struktur:** |  | Du skal desuden strukturere din præsentation ved at dele præsentationen ind i mindre dele: Inddel i underemner. Arranger dine ideer i en meningsfuld rækkefølge.   * *Ser vi først på…, for det andet…, for det tredje…* * *Ser vi på…, så…* * *Det medfører at…* |
| **Begreber og teorier:** |  | Du skal anvende samfundsfaglige begreber fra undervisningen. Det kan være relevant at forklare betydningen af nogle af disse begreber og teorier.   * *Teori… beskriver at…* * *Ifølge teorien om…, så betyder det at…* |
| **Grundig og nuanceret:** |  | Grundighed handler om, at komme i dybden med de ting du inddrager, og at sørge for at din forklaringer har det hele med.  Nuanceret handler om, at du også har detaljerne med samtidig med at det vigtigste skal understreges. Desuden må du ikke overfortolker, f.eks. ikke siger ”alle”, når du skulle sige ”de fleste”.   * *Det skal også medtages at…* * *Hvilket vil sige at…* * *I modsætning hertil så…* |

|  |  |  |
| --- | --- | --- |
| **Diskussionsspørgsmål:**  (Kun relevant for diskussionsspørgsmål) |  | For diskussionsspørgsmål skal du være specielt opmærksom på at du giver flere forklaringer på det samme - forklaringer der er forskellige. F.eks. to forklaringer der tager udgangspunkt i hver sin teori.   * *Hertil er der flere forklaringer…* * *I modsætning hertil så…* * *Man kan desuden forklare det med…* * *Disse forklaringer adskiller sig ved…* |
| **Opsummering:**  (Ca. 5-10 sætninger) |  | Du skal afslutte præsentationen med en opsummering af det vigtigste formuleret med mere generelle sætninger. Opsummeringen skal have fokus på opgaveformuleringen.   * *Afslutningsvis kan vi dermed konkludere at…* * *Det kan dermed konkluderes at…* * *Helt overordnet kan man sige at…* |

Faglige forventninger til diskussionen (ideologier)

Herunder finder du en liste over de faglige forventninger, der er til diskussionen. Denne skal du bruge til at sikre et højt fagligt niveau i besvarelsen af diskussionsspørgsmålet.

Du kan inddrage følgende:

* Hvilke partier der er i hver af de to blokke.
* De tre store ideologier.
* Eksempler på politisk uenighed mellem de to blokke.
* Eksempler på politiske uenighed inden for de to blokke.
* Værdipolitik og økonomisk politik den todimensionelle partiskala.
* Kampen om medianvælgeren og enten Downs eller Molins model